**Fusa** er ein tidlegare norsk kommune som låg i Hordaland fylke, fram til han 1. januar 2020 vart del av Bjørnafjorden kommune. 
Kommunen grensa på land til Samnanger, Kvam, Kvinnherad, Tysnes og i sjø til Os.

Kommunen hadde om lag 1 400 husstandar. Kommunesenteret var Eikelandsosen. Lokalavisa for området er Os og Fusaposten.

Historie
--------

Fusa var i perioden frå 1837 til 1854 del av **Ous** herad saman med Samnanger og Os. Fusa vart skild frå Ous som eigen kommune og eige prestegjeld frå 1855. I 1903 vart Fusa igjen delt i tre kommunar etter kyrkjesoknegrensene. Fusa, Strandvik og Hålandsdal var eigne kommunar i tidsrommet frå 1903 til 1963. I 1964 vart dei tre kommunane samla att. I 2020 vart han slått saman med Os til Bjørnafjorden kommune.

I 2003 vart Kongedømet Fusa utropt som eit kunstprosjekt med ei kroning av kunstnaren Morten Holmefjord som visekonge.

Folketalet auka med 0,6 prosent i 2005.

Næringsliv
----------

Leigland bygg er ein fjerde generasjons byggmeister. Leigland bygg AS har om lag 60 tilsette og driv blant anna med ferdighus, elementproduksjon, hovudenterpriser og andre byggmeister-, ingeniør- og arkitekturtenester.

Frank Mohn (Framo, produsent av pumper for offshore og shipping) er ein stor arbeidsgivar.

Eide Fjordbruk er ei tredje generasjons familiebedrift, som driv med matproduksjon av fisk. Eide-familien har tradisjonar frå 1600-talet innan matproduksjon.

Folketalsutvikling
------------------

**Folketalsutvikling for noverande Fusa kommune frå 1920:**

| 1.12.1920 | 1.12.1930 | 3.12.1946 | 1.1.1951 | 1.1.1961 | 1.1.1971 | 1.1.1981 | 1.1.1991 | 1.1.2001 | 1.1.2010 |
| --- | --- | --- | --- | --- | --- | --- | --- | --- | --- |
| 3921a | 4018a | 4420a | 4422a | 4201a | 3818 | 3836 | 3721 | 3735 | 3823 |
|

a *Talet omfattar Bogstrand, som var ein del av gamle Fusa kommune, men ved kommunesamanslåinga i 1964 vart del av Os kommune. Dette omrpdet hadde då 28 innbyggjarar.*

Fotnotar
--------

1. 1 2  «Navn på nye kommuner», *Regjeringen.no* (på norsk), 3. januar 2020, henta 10. januar 2020
2. ↑  Statistisk årbok for kongeriket Norge 40de årgang, 1920 (Det statistiske centralbyrå, 1921)
3. 1 2  Statistisk årbok for Norge 69. årgang, 1950 (Statistisk sentralbyrå, 1950)
4. 1 2  Folkemengde i Hålandsdal 1. januar kvart år frå 1951, frå Statistisk sentralbyrå
5. 1 2  Folkemengde i Strandvik 1. januar kvart år frå 1951, frå Statistisk sentralbyrå
6. 1 2 3 4 5 6 7  Folkemengde i Fusa 1. januar kvart år frå 1951, frå Statistisk sentralbyrå

Bakgrunnsstoff
--------------

* Fusa kommune Arkivert 2012-02-12 ved Wayback Machine.
* Fusasoga Arkivert 2004-10-15 ved Wayback Machine.

* Fusavika og Fusa kyrkjeFusavika og Fusa kyrkje
* Holdhus kyrkjeHoldhus kyrkje
* GjønavatnetGjønavatnet

| * v
* d
* e
Kommunar i Hordaland |
| --- |
| Askøy  • Austevoll  • Austrheim  • Bergen  • Bømlo  • Eidfjord  • Etne  • Fedje  • Fitjar  • Fjell  • Fusa  • Granvin  • Jondal  • Kvam  • Kvinnherad  • Lindås  • Masfjorden  • Meland  • Modalen  • Odda  • Os  • Osterøy  • Radøy  • Samnanger  • Stord  • Sund  • Sveio  • Tysnes  • Ullensvang  • Ulvik  • Vaksdal  • Voss  • Øygarden | Hordaland fylke |

|  |  |
| --- | --- |
| Autoritetsdata | 
* Store norske leksikon
* Lokalhistoriewiki
* VIAF
* GeoNames
* SSR (namn)
* MusicBrainz (area)

 |